Andreas Carlsson

Andreas Carlsson (født 3. april 1973 i Danderyd, Sverige) er en musikkprodusent og låtskriver.
 Karriere 
Han skrev låter i produksjonsteamet Cheiron ifra 1996 og frem til 31. desember 2000, da selskapet ble lagt ned. Han arbeidet så for The Location som ble startet opp i 2001 av Max Martin og Tom Talomaa. I 2008 startet han selskapet Meriola sammen med Anders Bagge, hvor de har skrevet låter for blant andre Madonna, Janet Jackson og Jennifer Lopez. Carlsson har igjennom karrieren skrevet låter for artister som Britney Spears, Lindsay Lohan, NSYNC, Westlife, Celine Dion og Bon Jovi.

Låten «I Want It That Way», skrevet av Max Martin og Andreas Carlsson og fremført av Backstreet Boys, ble nominert til Grammy Award i 2000 som «Årets sang». Prisen ble vunnet av «Smooth» av Santana featuring Rob Thomas.

 Andre prosjekter 
Sammen med Laila Bagge og Anders Bagge satt Carlsson i juryen for den svenske utgaven av Idol 2008. Han skrev vinnerlåten «With Every Bit of Me» sammen med Jörgen Elofsson.

Han har selv sunget på eget album The Real Thing på Sony BMG (1996).

 Privatliv 
Han har en sønn sammen med den tidligere modellen og artisten Hannah Graaf.

 Referanser 

 Eksterne lenker 





Kategori:Personer fra Danderyds kommun
Kategori:Svenske plateprodusenter
Kategori:Svenske låtskrivere